title: 2018 m. sausio 10 d. Komisijos įgyvendinimo reglamentas (ES) 2018/106, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Saint-Nectaire“ (SKVN))

text:
24.1.2018

               LT

               Europos Sąjungos oficialusis leidinys

               L 19/3

         KOMISIJOS ĮGYVENDINIMO REGLAMENTAS (ES) 2018/106
   2018 m. sausio 10 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Saint-Nectaire“ (SKVN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Saint-Nectaire“, kuri įregistruota Komisijos reglamentu (EB) Nr. 1107/96 (2) su pakeitimais, padarytais Reglamentu (ES) 2015/1003 (3), specifikacijos pakeitimo paraišką;

               (2)

               2017 m. kovo 7 d. raštu Prancūzijos valdžios institucijos Komisijai pranešė, kad pagal Reglamento (ES) Nr. 1151/2012 15 straipsnio 4 dalį dviems Prancūzijoje įsisteigusiems veiklos vykdytojams, kurie atitinka minėto straipsnio sąlygas, 2017 m. vasario 15 d. Nutarimu dėl saugomos kilmės vietos nuorodos „Saint-Nectaire“, paskelbtu 2017 m. vasario 23 d. Prancūzijos Respublikos oficialiajame leidinyje, iki 2021 m. gruodžio 31 d. buvo suteiktas pereinamasis laikotarpis. Per nacionalinę prieštaravimo procedūrą šie veiklos vykdytojai, kurie teisėtai ir nuolat prekiavo „Saint-Nectaire“ bent penkerius metus iki paraiškos pateikimo dienos, pareiškė prieštaravimą, susijusį su gyvulių skaičiaus viename pagrindinio pašarų ploto hektare sumažinimu nuo 1,4 iki 1,3 GV/ha. Susiję veiklos vykdytojai: GAEC Noilhat, Noilhat 63690 Tauves, ir GAEC de l'Eau verte, Lamur, 63113 Picherande.

               (3)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;

               (4)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Saint-Nectaire“ (SKVN) specifikacijos pakeitimas patvirtinamas.
   2 straipsnis
   Pagal 1 straipsnį suteiktai apsaugai taikomas pereinamasis laikotarpis, kurį Prancūzija, remdamasi Reglamento (ES) Nr. 1151/2012 15 straipsnio 4 dalimi, to straipsnio sąlygas atitinkantiems veiklos vykdytojams suteikė 2017 m. vasario 15 d. Nutarimu dėl saugomos kilmės vietos nuorodos „Saint-Nectaire“, paskelbtu 2017 m. vasario 23 d. Prancūzijos Respublikos oficialiajame leidinyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 10 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

      (3)  2015 m. birželio 22 d. Komisijos įgyvendinimo reglamentas (ES) 2015/1003, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas (Saint-Nectaire (SKVN)) (OL L 161, 2015 6 26, p. 6).

      (4)  OL C 299, 2017 9 9, p. 7.


title: 2018 m. sausio 12 d. Komisijos įgyvendinimo reglamentas (ES) 2018/107, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Jajca izpod Kamniških planin“ (SGN))

text:
24.1.2018

               LT

               Europos Sąjungos oficialusis leidinys

               L 19/5

         KOMISIJOS ĮGYVENDINIMO REGLAMENTAS (ES) 2018/107
   2018 m. sausio 12 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Jajca izpod Kamniških planin“ (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Slovėnijos paraiška įregistruoti pavadinimą „Jajca izpod Kamniških planin“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Jajca izpod Kamniških planin“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Jajca izpod Kamniških planin“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.4 klasei „Kiti gyvūniniai produktai (kiaušiniai, medus, įvairūs pieno produktai, išskyrus sviestą, ir kt.)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 12 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 296, 2017 9 7, p. 20.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2018 m. sausio 24 d. Komisijos įgyvendinimo reglamentas (ES) 2018/112, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką atnaujinamas nedidelės rizikos veikliosios medžiagos laminarino patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

text:
25.1.2018

               LT

               Europos Sąjungos oficialusis leidinys

               L 20/3

         KOMISIJOS ĮGYVENDINIMO REGLAMENTAS (ES) 2018/112
   2018 m. sausio 24 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką atnaujinamas nedidelės rizikos veikliosios medžiagos laminarino patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 22 straipsnio 1 dalį kartu su jo 20 straipsnio 1 dalimi,
   kadangi:

               (1)

               Komisijos direktyva 2005/3/EB (2) laminarinas įtrauktas į Tarybos direktyvos 91/414/EEB (3) I priedą kaip veiklioji medžiaga;

               (2)

               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

               (3)

               Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos laminarino patvirtinimas nustoja galioti 2018 m. liepos 31 d.;

               (4)

               pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl laminarino patvirtinimo atnaujinimo;

               (5)

               pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

               (6)

               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo atnaujinimo vertinimo ataskaitą ir 2016 m. balandžio 22 d. pateikė ją Europos maisto saugos tarnybai (toliau – Tarnyba) ir Komisijai;

               (7)

               Tarnyba patvirtinimo atnaujinimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

               (8)

               2017 m. gegužės 3 d. Tarnyba pateikė Komisijai išvadas (6), ar galima manyti, kad laminarinas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2017 m. spalio 5 d. Komisija pateikė laminarino patvirtinimo atnaujinimo ataskaitos projektą Augalų, gyvūnų, maisto ir pašarų nuolatiniam komitetui;

               (9)

               pareiškėjui buvo suteikta galimybė pateikti pastabų dėl atnaujinimo ataskaitos;

               (10)

               nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra laminarino, naudojamas pagal vieną ar kelias tipiškas paskirtis. Todėl tikslinga atnaujinti laminarino patvirtinimą;

               (11)

               laminarino patvirtinimo atnaujinimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra laminarino, leidžiamos naudojimo paskirtys. Todėl tikslinga neberiboti jo tik kaip induktoriaus naudojimo;

               (12)

               Komisija taip pat mano, kad pagal Reglamento (EB) Nr. 1107/2009 22 straipsnį laminarinas yra nedidelės rizikos veiklioji medžiaga. Laminarinas nėra susirūpinimą kelianti medžiaga ir ji atitinka Reglamento (EB) Nr. 1107/2009 II priedo 5 punkte nustatytas sąlygas. Laminarinas yra polisacharidas, randamas rudadumbliuose ir natūraliai susidarantis aplinkoje. Tikimasi, kad taikant Reglamentu (EB) Nr. 1107/2009 patvirtintus naudojimo būdus žmonėms, gyvūnams ir aplinkai daromas papildomas poveikis bus nedidelis palyginti su natūraliu poveikiu;

               (13)

               todėl tikslinga atnaujinti laminarino, kaip nedidelės rizikos medžiagos, patvirtinimą;

               (14)

               pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (15)

               Komisijos įgyvendinimo reglamentu (ES) 2017/841 (7) laminarino patvirtinimo galiojimas pratęstas, kad jo patvirtinimo atnaujinimo procedūra būtų užbaigta iki pasibaigiant patvirtinimo galiojimo terminui. Vis dėlto, kadangi sprendimas dėl patvirtinimo atnaujinimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2018 m. kovo 1 d.;

               (16)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo atnaujinimas
   Nedidelės rizikos veikliosios medžiagos laminarino patvirtinimas atnaujinamas, kaip nustatyta I priede.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. kovo 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 24 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2005 m. sausio 19 d. Komisijos direktyva 2005/3/EB, iš dalies keičianti Tarybos direktyvą 91/414/EEB, įtraukiant imazosulfuroną, laminariną, metoksifenozidą ir s-metolachlorą kaip veikliąsias medžiagas (OL L 20, 2005 1 22, p. 19).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

      (6)  EFSA Journal 2014;12(10):3868.

      (7)  2017 m. gegužės 17 d. Komisijos įgyvendinimo reglamentas (ES) 2017/841, kuriuo dėl veikliųjų medžiagų alfa cipermetrino, Ampelomyces quisqualis (padermė AQ 10), benalaksilo, bentazono, bifenazato, bromoksinilo, etilkarfentrazono, chlorprofamo, ciazofamido, desmedifamo, dikvato, DPX KE 459 (metilflupirsulfurono), etoksazolio, famoksadono, fenamidono, flumioksazino, foramsulfurono, Gliocladium catenulatum (padermė J1446), imazamokso, imazosulfurono, izoksaflutolo, laminarino, metalaksilo-M, metoksifenozido, milbemektino, oksasulfurono, pendimetalino, fenmedifamo, pimetrozino, s-metolachloro ir trifloksistrobino patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 125, 2017 5 18, p. 12).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Laminarinas
                  CAS Nr. 9008-22-4
                  CIPAC Nr. 671

                  (1→3)-β-D-gliukanas
                  (atsižvelgiant į IUPAC-IUB Jungtinę biochemijos nomenklatūros komisijos nuomonę)

                  ≥ 860 g/kg sausos medžiagos (SM)

                  2018 m. kovo 1 d.

                  2033 m. vasario 28 d.

                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į laminarino atnaujinimo ataskaitos išvadas, visų pirma į jos I ir II priedėlius.
                  Naudojimo sąlygose prireikus nurodomos rizikos mažinimo priemonės.

         (1)  Išsamesnė informacija apie veikliosios medžiagos tapatybę ir specifikaciją pateikta atnaujinimo ataskaitoje.

      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:

                  1)

                  A dalyje laminarinui skirtas 95 įrašas išbraukiamas;

                  2)

                  D dalis papildoma šiuo įrašu:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „12

                     Laminarinas
                     CAS Nr. 9008–22–4
                     CIPAC Nr. 671

                     (1→3)-β-D-gliukanas
                     (atsižvelgiant į IUPAC-IUB Jungtinę biochemijos nomenklatūros komisijos nuomonę)

                     ≥ 860 g/kg sausos medžiagos (SM)

                     2018 m. kovo 1 d.

                     2033 m. vasario 28 d.

                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į laminarino atnaujinimo ataskaitos išvadas, visų pirma į jos I ir II priedėlius.
                     Naudojimo sąlygose prireikus nurodomos rizikos mažinimo priemonės.“

         (1)  Išsamesnė informacija apie veikliosios medžiagos tapatybę ir specifikaciją pateikta atnaujinimo ataskaitoje.


title: 2018 m. sausio 12 d. Komisijos įgyvendinimo reglamentas (ES) 2018/111, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [„Bayerisches Rindfleisch“/„Rindfleisch aus Bayern“ (SGN)] specifikacijos pakeitimas

text:
25.1.2018

               LT

               Europos Sąjungos oficialusis leidinys

               L 20/1

         KOMISIJOS ĮGYVENDINIMO REGLAMENTAS (ES) 2018/111
   2018 m. sausio 12 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [„Bayerisches Rindfleisch“/„Rindfleisch aus Bayern“ (SGN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Vokietijos pateiktą saugomos geografinės nuorodos „Bayerisches Rindfleisch“/„Rindfleisch aus Bayern“, kuri įregistruota Komisijos reglamentu (ES) Nr. 273/2011 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Bayerisches Rindfleisch“/„Rindfleisch aus Bayern“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 12 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2011 m. kovo 21 d. Komisijos įgyvendinimo reglamentas (ES) Nr. 273/2011, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Bayerisches Rindfleisch/Rindfleisch aus Bayern (SGN)] (OL L 76, 2011 3 22, p. 36).

      (3)  OL C 302, 2017 9 13, p. 3.


title: 2018 m. sausio 24 d. Komisijos įgyvendinimo reglamentas (ES) 2018/113, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką atnaujinamas veikliosios medžiagos acetamiprido patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

text:
25.1.2018

               LT

               Europos Sąjungos oficialusis leidinys

               L 20/7

         KOMISIJOS ĮGYVENDINIMO REGLAMENTAS (ES) 2018/113
   2018 m. sausio 24 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką atnaujinamas veikliosios medžiagos acetamiprido patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
   kadangi:

               (1)

               Komisijos direktyva 2004/99/EB (2) acetamipridas įtrauktas į Tarybos direktyvos 91/414/EEB (3) I priedą kaip veiklioji medžiaga;

               (2)

               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

               (3)

               Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos acetamiprido patvirtinimas nustoja galioti 2018 m. balandžio 30 d.;

               (4)

               pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl acetamiprido patvirtinimo atnaujinimo;

               (5)

               pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

               (6)

               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo atnaujinimo vertinimo ataskaitą ir 2015 m. lapkričio 27 d. pateikė ją Europos maisto saugos tarnybai (toliau – Tarnyba) ir Komisijai;

               (7)

               Tarnyba patvirtinimo atnaujinimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

               (8)

               2016 m. spalio 19 d. Tarnyba pateikė Komisijai išvadas (6), ar galima manyti, kad acetamipridas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2017 m. sausio 23 d. Komisija pateikė acetamiprido patvirtinimo atnaujinimo ataskaitos projektą Augalų, gyvūnų, maisto ir pašarų nuolatiniam komitetui;

               (9)

               pareiškėjui buvo suteikta galimybė pateikti pastabų dėl patvirtinimo atnaujinimo ataskaitos projekto;

               (10)

               nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra acetamiprido, naudojamas pagal vieną ar kelias tipiškas paskirtis. Todėl tikslinga atnaujinti acetamiprido patvirtinimą;

               (11)

               acetamiprido patvirtinimo atnaujinimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra acetamiprido, leidžiamos naudojimo paskirtys. Todėl tikslinga neberiboti jo tik kaip insekticido naudojimo;

               (12)

               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (13)

               Komisijos įgyvendinimo reglamentu (ES) 2016/2016 (7) acetamiprido patvirtinimo galiojimas pratęstas iki 2018 m. balandžio 30 d., kad jo patvirtinimo atnaujinimo procedūra būtų užbaigta iki pasibaigiant patvirtinimo galiojimo terminui. Vis dėlto, kadangi sprendimas dėl patvirtinimo atnaujinimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2018 m. kovo 1 d.;

               (14)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimo atnaujinimas
   Veikliosios medžiagos acetamiprido patvirtinimas atnaujinamas, kaip nustatyta I priede.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. kovo 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 24 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2004 m. spalio 1 d. Komisijos direktyva 2004/99/EB, iš dalies keičianti Tarybos direktyvą 91/414/EEB dėl acetamiprido ir tiakloprido kaip veikliųjų medžiagų įrašymo (OL L 309, 2004 10 6, p. 6).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

      (6)  EFSA Journal 2016;14(11):4610. Pateikta internete adresu www.efsa.europa.eu.

      (7)  2016 m. lapkričio 17 d. Komisijos įgyvendinimo reglamentas (ES) 2016/2016, kuriuo dėl veikliųjų medžiagų acetamiprido, benzenkarboksirūgšties, flazasulfurono, mekopropo-P, mepanipirimo, mezosulfurono, propinebo, propoksikarbazono, propizamido, propikonazolo, Pseudomonas chlororaphis padermės MA 342, piraklostrobino, chinoksifeno, tiakloprido, tiramo, ziramo ir zoksamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 312, 2016 11 18, p. 21).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                  Acetamipridas
                  CAS Nr. 135410-20-7
                  CIPAC Nr. 649

                  (E)-N1-[(6-chlor-3-piridil)metil]-N2-ciano-N1-metilacetamidinas

                  ≥ 990 g/kg

                  2018 m. kovo 1 d.

                  2033 m. vasario 28 d.

                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į acetamiprido patvirtinimo galiojimo pratęsimo ataskaitos išvadas, visų pirma į jos I ir II priedėlius.
                  Atlikdamos savo bendrą vertinimą valstybės narės ypatingą dėmesį skiria:

                              —

                              rizikai vandens organizmams, bitėms ir kitiems netiksliniams nariuotakojams;

                              —

                              rizikai, kylančiai paukščiams ir žinduoliams;

                              —

                              vartotojams keliamai rizikai;

                              —

                              operatoriams keliamai rizikai.

                        Naudojimo sąlygose prireikus nurodomos rizikos mažinimo priemonės.

         (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo atnaujinimo ataskaitoje.

      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:

                  1)

                  A dalyje acetamipridui skirtas 91 įrašas išbraukiamas;

                  2)

                  B dalis papildoma šiuo įrašu:

                              Numeris

                              Įprastas pavadinimas, identifikavimo numeriai

                              IUPAC pavadinimas

                              Grynumas (1)

                              Patvirtinimo data

                              Patvirtinimo galiojimo pabaiga

                              Konkrečios nuostatos

                              „119

                              Acetamipridas
                              CAS Nr. 135410-20-7
                              CIPAC Nr. 649

                              (E)-N1-[(6-chlor-3-piridil)metil]-N2-ciano-N1-metilacetamidinas

                              ≥ 990 g/kg

                              2018 m. kovo 1 d.

                              2033 m. vasario 28 d.

                              Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į acetamiprido patvirtinimo galiojimo pratęsimo ataskaitos išvadas, visų pirma į jos I ir II priedėlius.
                              Atlikdamos savo bendrą vertinimą valstybės narės ypatingą dėmesį skiria:

                                          —

                                          rizikai vandens organizmams, bitėms ir kitiems netiksliniams nariuotakojams;

                                          —

                                          rizikai, kylančiai paukščiams ir žinduoliams;

                                          —

                                          vartotojams keliamai rizikai;

                                          —

                                          operatoriams keliamai rizikai.

                                    Naudojimo sąlygose prireikus nurodomos rizikos mažinimo priemonės.“

         (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo atnaujinimo ataskaitoje.


title: 2018 m. sausio 25 d. Komisijos įgyvendinimo reglamentas (ES) 2018/129 dėl leidimo naudoti bakterijų Corynebacterium glutamicum KCCM 80099 gaminamą L-argininą kaip visų rūšių gyvūnų pašarų priedą (Tekstas svarbus EEE. )

text:
26.1.2018

                  LT

                  Europos Sąjungos oficialusis leidinys

                  L 22/21

            KOMISIJOS ĮGYVENDINIMO REGLAMENTAS (ES) 2018/129
      2018 m. sausio 25 d.
      dėl leidimo naudoti bakterijų Corynebacterium glutamicum KCCM 80099 gaminamą L-argininą kaip visų rūšių gyvūnų pašarų priedą
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti bakterijų Corynebacterium glutamicum KCCM 80099 gaminamą L-argininą kaip pašarų priedą pašaruose ir geriamajame vandenyje. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo bakterijų Corynebacterium glutamicum KCCM 80099 gaminamą L-argininą naudoti kaip visų rūšių gyvūnų pašarų priedą, priskirtiną prie priedų kategorijos „maistiniai priedai“;

                  (4)

                  Europos maisto saugos tarnyba (toliau – Tarnyba) 2017 m. gegužės 17 d. priimtoje nuomonėje (2) padarė išvadą, kad siūlomomis naudojimo sąlygomis bakterijų Corynebacterium glutamicum KCCM 80099 gaminamas L-argininas nedaro nepageidaujamo poveikio gyvūnų sveikatai, vartotojų sveikatai arba aplinkai ir kad vartotojų saugai nekiltų pavojaus, su sąlyga, kad bus imtasi tinkamų apsaugos priemonių;

                  (5)

                  Tarnyba taip pat padarė išvadą, kad priedas yra veiksmingas aminorūgšties arginino šaltinis visų rūšių gyvūnams, o tam, kad papildomas L-argininas būtų visapusiškai veiksmingas atrajotojams, jis turėtų būti apsaugotas nuo suirimo didžiajame skrandyje. Tarnyba savo nuomonėse išreiškė susirūpinimą dėl saugos, kai L-argininas naudojamas su geriamuoju vandeniu. Tačiau Tarnyba nepasiūlė didžiausio leidžiamo L-arginino kiekio. Be to, Tarnyba rekomenduoja papildomai naudoti L-argininą tinkamais kiekiais. Taigi, kai papildomai naudojamas L-argininas, ypač su geriamuoju vandeniu, reikėtų įspėti naudotoją, kad jis atsižvelgtų į visų pagrindinių ir sąlyginai pagrindinių aminorūgščių šaltinius mityboje;

                  (6)

                  Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Etaloninė laboratorija;

                  (7)

                  atlikus bakterijų Corynebacterium glutamicum KCCM 80099 gaminamo L-arginino vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą medžiagą;

                  (8)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą medžiagą, priklausančią priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip gyvūnų pašarų priedą tame priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. sausio 25 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  EFSA Journal 2017; 15(6):4858.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     mg/kg visaverčio pašaro, kurio drėgnis yra 12 %

                        Maistinių priedų kategorija. Funkcinė grupė: aminorūgštys, jų druskos ir analogai

                     3c362

                     —

                     L-argininas

                        Priedo sudėtis

                     Milteliai, kurių sudėtyje yra ne mažiau kaip 98 % L-arginino (sausosios medžiagos) ir ne daugiau kaip 0,5 % vandens

                        Veikliosios medžiagos apibūdinimas

                     L-argininas ((S)-2-amino-5-guanidinpentano rūgštis), gaunamas fermentuojant su bakterijomis Corynebacterium glutamicum KCCM 80099.
                     Cheminė formulė: C6H14N4O2

                     CAS numeris: 74–79–3

                        Analizės metodas
                         (1)

                     L-arginino pašarų priede apibūdinimas:

                                 —

                                 Maisto cheminių medžiagų kodekso L-argininui skirtas skyrius.

                           Arginino pašarų priede ir vandenyje kiekybinis nustatymas:

                                 —

                                 jonų mainų chromatografija, taikant pokolonėlinio antrinių junginių gavimo ir fotometrinio aptikimo būdus (IEC-VIS).

                           Arginino premiksuose, pašarinėse žaliavose ir kombinuotuosiuose pašaruose kiekybinis nustatymas:

                                 —

                                 jonų mainų chromatografija, taikant pokolonėlinio antrinių junginių gavimo ir fotometrinio aptikimo būdus (IEC-VIS) (Komisijos reglamentas (EB) Nr. 152/2009).

                     Visų rūšių gyvūnai

                                 1.

                                 L-argininas gali būti teikiamas rinkai ir naudojamas kaip priedas preparato forma.

                                 2.

                                 Priedas gali būti naudojamas ir su geriamuoju vandeniu.

                                 3.

                                 Priedo ir premiksų naudojimo taisyklėse turi būti nurodytos laikymo sąlygos, stabilumas termiškai apdorojant ir stabilumas geriamajame vandenyje.

                                 4.

                                 Nuorodos, pateikiamos priedo ir premiksų etiketėse: „papildomai naudojant L-argininą, ypač su geriamuoju vandeniu, reikėtų atsižvelgti į visų pagrindinių ir sąlyginai pagrindinių aminorūgščių šaltinius mityboje, kad būtų išvengta disbalanso.“

                                 5.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimo pavojaus, susijusio su jų naudojimu, ypač atsižvelgiant į tai, kad jie ėsdina odą ir akis. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant saugos akinius ir pirštines.

                     2028 m. vasario 15 d.

            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: 2018 m. sausio 24 d. Komisijos įgyvendinimo reglamentas (ES) 2018/125, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

text:
26.1.2018

               LT

               Europos Sąjungos oficialusis leidinys

               L 22/10

         KOMISIJOS ĮGYVENDINIMO REGLAMENTAS (ES) 2018/125
   2018 m. sausio 24 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo (1), ypač į jo 9 straipsnio 1 dalies e punktą,
   kadangi:

               (1)

               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra) ir pateikta to reglamento I priede;

               (2)

               Kombinuotosios nomenklatūros 27 skirsnio 2 papildomosios pastabos f punkte apibrėžta produktų grupė „skystasis kuras (mazutai)“. Šie produktai pagal savo fizines ir chemines savybes priskiriami 2710 19 51–2710 19 68 arba 2710 20 31–2710 20 39 subpozicijoms;

               (3)

               viena iš tokių fizinių ir cheminių savybių yra hidrolizės skaičius. 2 papildomosios pastabos f punkto pirmos pastraipos pirmoje įtraukoje nurodyto skystojo kuro (mazutų) hidrolizės skaičius turi būti mažesnis kaip 4. Ši taisyklė taikoma 2710 19 51–2710 19 68 subpozicijoms priskiriamiems produktams. Tačiau išimtis padaryta 2710 20 31–2710 20 39 subpozicijoms priskiriamiems produktams (produktams, kurių sudėtyje yra riebalų rūgščių monoalkilesterių (FAMAE)), kurių hidrolizės skaičius didesnis kaip 4. Ta išimtis dabar nustatyta 2 papildomosios pastabos f punkto išnašoje;

               (4)

               2 papildomosios pastabos f punkto išnašoje nustatytos išimties aprėptį reikėtų išplėsti atsižvelgiant į technologijų naujoves, visų pirma į naujovišką kurą iš atsinaujinančiųjų išteklių, kurio sudėtyje yra gyvūninių arba augalinių riebalų arba aliejų. To reikia ir siekiant apriboti galimybes falsifikuoti dyzelinius degalus; paprastai falsifikuojama į gazolius įmaišant nedidelį kiekį augalinių arba gyvūninių riebalų arba aliejų, kad jie būtų priskirti ne prie gazolių (apmokestinamų akcizu), o prie kitų produktų (kurie akcizais neapmokestinami). Įmaišius augalinių aliejų visų pirma pasikeičia distiliavimosi parametrai ir gaunamas hidrolizės skaičius, kuris yra ne mažesnis kaip 4. Įmaišius nedidelį kiekį tokių medžiagų esminės skystojo kuro (mazutų) fizinės ir cheminės savybės nepakinta. Jie ir toliau naudojami kaip skystasis kuras (mazutai). Panaikinus reikalavimą, kad hidrolizės skaičius turi būti mažesnis kaip 4, tokie produktai būtų klasifikuojami teisingai – laikomi skystuoju kuru (mazutais), o ne kitais produktais;

               (5)

               dabartinės išimties, taikomos produktams, kurių sudėtyje yra FAMAE, aprėptį reikia išplėsti, kad ji apimtų ne tik tuos produktus, kurių hidrolizės skaičius yra didesnis kaip 4, bet ir tuos, kurių hidrolizės skaičius yra lygus 4;

               (6)

               27 skirsnio 2 papildomosios pastabos f punktas turėtų būti atitinkamai iš dalies pakeistas siekiant užtikrinti vienodą jo aiškinimą visoje Sąjungoje;

               (7)

               todėl Reglamentas (EEB) Nr. 2658/87 turėtų būti atitinkamai iš dalies pakeistas;

               (8)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priede pateiktos Kombinuotosios nomenklatūros 27 skirsnio 2 papildomosios pastabos f punktas iš dalies keičiamas taip:

               1)

               pirmos pastraipos pirma įtrauka, įskaitant išnašą, pakeičiama taip:

                           „—

                           ne didesnė už nurodytąją toliau pateiktos lentelės I eilutėje, kai sulfatinių pelenų kiekis, nustatytas ISO 3987 metodu, mažesnis kaip 1 %, o hidrolizės skaičius, nustatytas ISO 6293-1 arba ISO 6293-2 metodais, mažesnis kaip 4 (jeigu produkto sudėtyje yra vienas arba daugiau biokomponentų, šioje įtraukoje nustatytas reikalavimas, kad hidrolizės skaičius turi būti mažesnis kaip 4, netaikomas),“;

               2)

               įterpiama tokia ketvirta pastraipa:
               „Terminu „biokomponentai“ įvardijami gyvūniniai arba augaliniai riebalai ir aliejai arba riebalų rūgščių monoalkilesteriai (FAMAE).“

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 24 d.

            Komisijos vardu

            Pirmininkas

         Jean-Claude JUNCKER

      (1)  OL L 256, 1987 9 7, p. 1.


title: 2018 m. sausio 15 d. Komisijos įgyvendinimo reglamentas (ES) 2018/123, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Cerezas de la Montaña de Alicante“ (SGN)) specifikacijos pakeitimas

text:
26.1.2018

               LT

               Europos Sąjungos oficialusis leidinys

               L 22/8

         KOMISIJOS ĮGYVENDINIMO REGLAMENTAS (ES) 2018/123
   2018 m. sausio 15 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Cerezas de la Montaña de Alicante“ (SGN)) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos geografinės nuorodos „Cerezas de la Montaña de Alicante“, kuri įregistruota Komisijos reglamentu (EB) Nr. 1107/96 (2) su pakeitimais, padarytais Komisijos reglamentu (ES) Nr. 106/2011 (3), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Cerezas de la Montaña de Alicante“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 15 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

      (3)  2011 m. vasario 7 d. Komisijos reglamentas (ES) Nr. 106/2011, kuriuo patvirtinami esminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [Cerezas de la Montaña de Alicante (SGN)] (OL L 32, 2011 2 8, p. 3).

      (4)  OL C 329, 2017 9 30, p. 16.


title: 2018 m. sausio 24 d. Komisijos įgyvendinimo reglamentas (ES) 2018/126, kuriuo iš dalies keičiamas Tarybos reglamentas (ES) 2016/44 dėl ribojamųjų priemonių atsižvelgiant į padėtį Libijoje

text:
26.1.2018

               LT

               Europos Sąjungos oficialusis leidinys

               L 22/12

         KOMISIJOS ĮGYVENDINIMO REGLAMENTAS (ES) 2018/126
   2018 m. sausio 24 d.
   kuriuo iš dalies keičiamas Tarybos reglamentas (ES) 2016/44 dėl ribojamųjų priemonių atsižvelgiant į padėtį Libijoje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. liepos 31 d. Tarybos sprendimą (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (1),
   atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje ir kuriuo panaikinamas Reglamentas (ES) Nr. 204/2011 (2), ypač į jo 20 straipsnio b punktą,
   kadangi:

               (1)

               Reglamento (ES) 2016/44 V priede pateiktas sąrašas laivų, kuriuos nurodė JT Sankcijų komitetas pagal JT Saugumo Tarybos rezoliucijos 2146 (2014) 11 punktą. Tiems laivams taikomi įvairūs draudimai pagal tą reglamentą, įskaitant draudimą krauti, gabenti ar iškrauti žalią naftą iš Libijos ir atvykti į Sąjungos teritorijoje esančius uostus;

               (2)

               2018 m. sausio 18 d. Jungtinių Tautų Saugumo Tarybos komitetas iš dalies pakeitė laivo CAPRICORN, kuriam taikomos ribojamosios priemonės, identifikavimo duomenis. Todėl Reglamento (ES) 2016/44 V priedas turėtų būti atitinkamai iš dalies pakeistas;

               (3)

               siekiant užtikrinti, kad šiame reglamente numatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Tarybos reglamento (ES) 2016/44 V priedas iš dalies keičiamas, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 24 d.

            Komisijos vardu

            Pirmininko pavedimu

            Užsienio politikos priemonių tarnybos vadovė

      (1)  OL L 206, 2015 8 1, p. 34.

      (2)  OL L 12, 2016 1 19, p. 1.

      PRIEDAS
      Tarybos reglamento (ES) 2016/44 V priedas iš dalies keičiamas taip:
      įrašas:

         „1.   Pavadinimas: CAPRICORN
         Į sąrašą įtrauktas pagal Rezoliucijos 2146 (2014), išplėstos ir su pakeitimais, padarytais Rezoliucijos 2362 (2017) 2 punktu (draudimas pakrauti, vežti ar iškrauti; draudimas atvykti į uostus), 10 punkto a ir b papunkčius. Pagal Rezoliucijos 2146 11 punktą 2017 m. spalio 20 d. Komitetas atnaujino šį įtraukimą į sąrašą; jis galioja iki 2018 m. sausio 18 d., nebent Komitetas jo galiojimą nutrauktų anksčiau pagal Rezoliucijos 2146 12 punktą. Vėliavos valstybė: nežinoma.

            Papildoma informacija

         Įtrauktas į sąrašą 2017 m. liepos 21 d. TJO: 8900878. 2017 m. rugsėjo 21 d. duomenimis, laivas buvo prie Jungtinių Arabų Emyratų krantų.“

      pakeičiamas šiuo įrašu:

         „1.   Pavadinimas: CAPRICORN
         Į sąrašą įtrauktas pagal Rezoliucijos 2146 (2014), išplėstos ir su pakeitimais, padarytais Rezoliucijos 2362 (2017) 2 punktu (draudimas pakrauti, vežti ar iškrauti; draudimas atvykti į uostus), 10 punkto a ir b papunkčius. Pagal Rezoliucijos 2146 11 punktą 2018 m. sausio 18 d. Komitetas atnaujino šį įtraukimą į sąrašą; jis galioja iki 2018 m. balandžio 17 d., nebent Komitetas jo galiojimą nutrauktų anksčiau pagal Rezoliucijos 2146 12 punktą. Vėliavos valstybė: nežinoma.

            Papildoma informacija

         Įtrauktas į sąrašą 2017 m. liepos 21 d. TJO: 8900878. 2017 m. rugsėjo 21 d. duomenimis, laivas buvo prie Jungtinių Arabų Emyratų krantų.“


title: 2018 m. sausio 25 d. Komisijos įgyvendinimo reglamentas (ES) 2018/130 dėl leidimo naudoti endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparatą kaip penimųjų kiaulių pašarų priedą (leidimo turėtojas – „Berg and Schmidt GmbH Co. KG“) (Tekstas svarbus EEE. )

text:
26.1.2018

                  LT

                  Europos Sąjungos oficialusis leidinys

                  L 22/25

            KOMISIJOS ĮGYVENDINIMO REGLAMENTAS (ES) 2018/130
      2018 m. sausio 25 d.
      dėl leidimo naudoti endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparatą kaip penimųjų kiaulių pašarų priedą (leidimo turėtojas – „Berg and Schmidt GmbH Co. KG“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo naudoti endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparatą kaip penimųjų kiaulių pašarų priedą, skirtiną prie priedų kategorijos „zootechniniai priedai“;

                  (4)

                  Europos maisto saugos tarnyba (toliau – Tarnyba) 2017 m. sausio 25 d. priimtoje nuomonėje (2) padarė išvadą, kad endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba padarė išvadą, kad priedas yra laikomas veiksmingu penimųjų kiaulių galutinei kūno masei ir pašarų kiekio ir prieaugio santykiui pagerinti. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                  endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                  (6)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą tame priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. sausio 25 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  EFSA Journal 2017;15(2):4707.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Aktyvumo vienetai kilograme visaverčio pašaro, kurio drėgnis yra 12 %

                        Zootechninių priedų kategorija. Funkcinė grupė: virškinimo stimuliatoriai

                     4a26

                     Berg and Schmidt GmbH Co. KG

                     Endo-1,4-beta-ksilanazė
                     EC 3.2.1.8

                        Priedo sudėtis

                     Endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparatas, kurio mažiausias aktyvumas 15 000  EPU (1)/g
                     (kieto pavidalo)

                        Veikliosios medžiagos apibūdinimas

                     Endo-1,4-beta-ksilanazė (EC 3.2.1.8), gauta iš Trichoderma reesei (BCCM/MUCL 49755)

                        Analizės metodas
                         (2)

                     Kiekybiniam endo-1,4-beta-ksilanazės aktyvumo nustatymui:
                     kolorimetrinis metodas matuojant vandenyje tirpius dažus, endo-1,4-beta-ksilanazės atpalaiduotus iš azurino, kryžmine jungtimi sujungto su kviečių arabinoksilano substratais.

                     Penimosios kiaulės

                     —

                     1 500  EPU

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                 2.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos, akių ir kvėpavimo takų. apsaugos priemones.

                     2028 m. vasario 15 d.

            (1)  1 EPU – tai fermento, kuris, esant pH 4,7 ir 50 °C temperatūrai, iš avižų speltos ksilano atpalaiduoja 0,0083 μmol redukuojančio cukraus (ksilozės ekvivalentas) per minutę, kiekis.

            (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2018 m. sausio 24 d. Komisijos įgyvendinimo reglamentas (ES) 2018/127, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
26.1.2018

               LT

               Europos Sąjungos oficialusis leidinys

               L 22/14

         KOMISIJOS ĮGYVENDINIMO REGLAMENTAS (ES) 2018/127
   2018 m. sausio 24 d.
   kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
   kadangi:

               (1)

               Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

               (2)

               iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

               (3)

               Reglamentas (EB) Nr. 1484/95 turėtų būti atitinkamai iš dalies pakeistas;

               (4)

               siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 24 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 150, 2014 5 20, p. 1.

      (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

      PRIEDAS
      „
            I PRIEDAS

                        KN kodas

                        Prekių aprašymas

                        Tipinė kaina
                        (EUR/100 kg)

                        3 straipsnyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Užšaldytos viščiukų skerdenėlės, pateiktos kaip „70 % viščiukai“

                        113,6

                        0

                        AR

                        0207 12 90

                        Užšaldytos viščiukų skerdenėlės, pateiktos kaip „65 % viščiukai“

                        132,5

                        0

                        AR

                        217,2

                        0

                        BR

                        0207 14 10

                        Užšaldytos vištų ar gaidžių skerdenėlių dalys be kaulų

                        250,0

                        15

                        AR

                        225,3

                        22

                        BR

                        309,7

                        0

                        CL

                        253,3

                        14

                        TH

                        0207 27 10

                        Užšaldytos kalakutų skerdenėlių dalys be kaulų

                        336,9

                        0

                        BR

                        306,0

                        0

                        CL

                        0408 91 80

                        Kiaušiniai be lukštų, džiovinti

                        320,6

                        0

                        AR

                        1602 32 11

                        Nevirti ir nekepti gaminiai iš vištų ar gaidžių

                        200,4

                        26

                        BR

                  “

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: 2018 m. sausio 15 d. Komisijos įgyvendinimo reglamentas (ES) 2018/124, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Pane di Matera“ (SGN)) specifikacijos pakeitimas

text:
26.1.2018

               LT

               Europos Sąjungos oficialusis leidinys

               L 22/9

         KOMISIJOS ĮGYVENDINIMO REGLAMENTAS (ES) 2018/124
   2018 m. sausio 15 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Pane di Matera“ (SGN)) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Pane di Matera“, kuri įregistruota Komisijos reglamentu (EB) Nr. 160/2008 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Pane di Matera“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 15 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2008 m. vasario 21 d. Komisijos reglamentas (EB) Nr. 160/2008, įtraukiantis į Saugomų kilmės vietos nuorodų ir saugomų geografinių nuorodų registrą tam tikrus pavadinimus (Pane di Matera (SGN), (Tinca Gobba Dorata del Pianalto di Poirino (SKVN)) (OL L 48, 2008 2 22, p. 27).

      (3)  OL C 305, 2017 9 15, p. 20.


title: 2018 m. sausio 29 d. Komisijos įgyvendinimo reglamentas (ES) 2018/139, kuriuo iš dalies keičiamos Reglamento (EB) Nr. 1033/2006 nuorodos į ICAO nuostatas (Tekstas svarbus EEE. )

text:
30.1.2018

               LT

               Europos Sąjungos oficialusis leidinys

               L 25/4

         KOMISIJOS ĮGYVENDINIMO REGLAMENTAS (ES) 2018/139
   2018 m. sausio 29 d.
   kuriuo iš dalies keičiamos Reglamento (EB) Nr. 1033/2006 nuorodos į ICAO nuostatas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 552/2004 dėl Europos oro eismo valdymo tinklo sąveikos (Sąveikos reglamentą) (1), ypač į jo 3 straipsnio 5 dalį,
   pasikonsultavusi su Bendro dangaus komitetu,
   kadangi:

               (1)

               Komisijos reglamento (EB) Nr. 1033/2006 (2) 2 straipsnio 2 dalies 16 punkte daroma nuoroda į Tarptautinės civilinės aviacijos organizacijos (ICAO) dokumento „Procedures for Air Navigation Services – Aircraft Operations“ („Oro navigacijos paslaugų procedūros. Orlaivių naudojimas“, PANS-OPS, dokumentas Nr. 8168), konkrečiai – jo penktojo leidimo (2006 m.), į kurį įtrauktas pakeitimas Nr. 6, 1 tome pateiktas apibrėžtis. 2016 m. lapkričio 10 d. ICAO dokumentą Nr. 8168 iš dalies pakeitė – į jį įtraukė pakeitimą Nr. 7;

               (2)

               Reglamento (EB) Nr. 1033/2006 priedo 2 punkte daroma nuoroda į ICAO dokumento „Procedures for Navigation Services – Air Traffic Management“ („Navigacijos paslaugų procedūros. Skrydžių valdymas“, PANS-ATM, dokumentas Nr. 4444) nuostatas, konkrečiai – į jo penkioliktąjį leidimą (2007 m.), į kurį įtrauktas pakeitimas Nr. 6. 2016 m. lapkričio 10 d. ICAO dokumentą Nr. 4444 iš dalies pakeitė – į jį įtraukė pakeitimą Nr. 7A;

               (3)

               kad valstybės narės galėtų vykdyti savo tarptautinius teisinius įsipareigojimus ir užtikrinti derėjimą su ICAO tarptautine reguliavimo sistema, Reglamente (EB) Nr. 1033/2006 pateiktos nuorodos į dokumentą Nr. 8168 ir dokumentą Nr. 4444 turėtų būti atnaujintos;

               (4)

               todėl Reglamentas (EB) Nr. 1033/2006 turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1033/2006 iš dalies keičiamas taip:

               1)

               2 straipsnio 2 dalies 16 punktas pakeičiamas taip:
               „16.   „terminalo procedūros“– standartinis išskridimas ir atskridimas pagal prietaisus, apibrėžti ICAO dokumente „Procedures for Air Navigation Services – Aircraft Operations“ („Oro navigacijos paslaugų procedūros. Orlaivių naudojimas“, PANS-OPS, dokumentas Nr. 8168, 1 tomas, penktasis leidimas, 2006 m., į kurį įtraukti visi pakeitimai iki pakeitimo Nr. 7).“;

               2)

               priedo 2 punktas pakeičiamas taip:

                           „2.

                           ICAO PANS-ATM dokumento Nr. 4444 (šešioliktasis leidimas, 2016 m., į kuri įtraukti visi pakeitimai iki pakeitimo Nr. 7A) 4 skyriaus 4.4 skirsnis „Flight plans“ („Skrydžių planai“) ir 11 skyriaus 11.4.2.2 dalis „Movement messages“ („Skrydžių planų pranešimai“).“

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 29 d.

            Komisijos vardu

            Pirmininkas

         Jean-Claude JUNCKER

      (1)  OL L 96, 2004 3 31, p. 26.

      (2)  2006 m. liepos 4 d. Komisijos reglamentas (EB) Nr. 1033/2006, nustatantis bendro Europos dangaus priešskrydinio etapo skrydžių planų procedūrų reikalavimus (OL L 186, 2006 7 7, p. 46).


title: 2018 m. sausio 29 d. Tarybos įgyvendinimo reglamentas (ES) 2018/137, kuriuo įgyvendinamas Reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise

text:
30.1.2018

               LT

               Europos Sąjungos oficialusis leidinys

               L 25/1

         TARYBOS ĮGYVENDINIMO REGLAMENTAS (ES) 2018/137
   2018 m. sausio 29 d.
   kuriuo įgyvendinamas Reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise
   EUROPOS SĄJUNGOS TARYBA
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. vasario 4 d. Tarybos reglamentą (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise (1), ypač į jo 12 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. vasario 4 d. Taryba priėmė Reglamentą (ES) Nr. 101/2011;

               (2)

               remiantis Reglamento (ES) Nr. 101/2011 I priede pateikto sąrašo peržiūros rezultatais vienam asmeniui skirtas įrašas turėtų būti iš dalies pakeistas;

               (3)

               todėl Reglamento (ES) Nr. 101/2011 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 101/2011 I priedas iš dalies keičiamas, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 29 d.

            Tarybos vardu

            Pirmininkas

         R. PORODZANOV

      (1)  OL L 31, 2011 2 5, p. 1.

      PRIEDAS
      Su šiuo į Reglamento (ES) Nr. 101/2011 I priedą įtrauktu asmeniu susijęs įrašas pakeičiamas toliau nurodytu įrašu:

                     Vardas, pavardė

                     Tapatybės nustatymo informacija

                     Įtraukimo į sąrašą motyvai

                     „5.

                     Fahd Mohamed Sakher Ben Moncef Ben Mohamed Hfaiez MATERI

                     Tunisietis, gimęs 1981 m. gruodžio 2 d. Tunise, Naïma BOUTIBA sūnus, Nesrine BEN ALI sutuoktinis, nacionalinės tapatybės kortelės Nr. 04682068

                     Asmuo, kurio atžvilgiu Tuniso valdžios institucijos vykdo teisminius tyrimus dėl bendrininkavimo valstybės pareigūnui neteisėtai pasisavinant Tuniso valstybės lėšas, bendrininkavimo valstybės pareigūnui (buvusiam Prezidentui Ben Ali) piktnaudžiaujant tarnyba taip, kad buvo suteiktas nepagrįstas pranašumas trečiajam asmeniui ir padaryta žala administracijai, darant neteisėtą įtaką valstybės pareigūnui buvusiam Prezidentui Ben Ali siekiant tiesiogiai ar netiesiogiai gauti naudos kitam asmeniui, ir dėl bendrininkavimo darant nusikalstamą veiką, kai valstybės pareigūnas gavo jam nepriklausančias valstybės lėšas žinodamas, kad jos jam nepriklauso, ir jas panaudojo savo paties arba savo šeimos narių naudai.“


title: 2018 m. sausio 16 d. Komisijos įgyvendinimo reglamentas (ES) 2018/138, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Traditional Welsh Caerphilly“ / „Traditional Welsh Caerffili“ (SGN))

text:
30.1.2018

               LT

               Europos Sąjungos oficialusis leidinys

               L 25/3

         KOMISIJOS ĮGYVENDINIMO REGLAMENTAS (ES) 2018/138
   2018 m. sausio 16 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Traditional Welsh Caerphilly“ / „Traditional Welsh Caerffili“ (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Jungtinės Karalystės paraiška įregistruoti pavadinimą „Traditional Welsh Caerphilly“ / „Traditional Welsh Caerffili“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Traditional Welsh Caerphilly“ / „Traditional Welsh Caerffili“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Traditional Welsh Caerphilly“ / „Traditional Welsh Caerffili“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.3 klasei „Sūriai“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 16 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 317, 2017 9 23, p. 10.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).